Jou vabond! Kyk dié yslike muskietFoto: Ezequiel Lobo/Twitter As jy skrikkerig is vir grillerige goggas, sal dié foto dalk jou nekhare laat rys. Ezequiel Lobo, van Córdoba in Argentinië, het ŉ foto van dié yslike muskiet op Twitter gedeel. Hy het ook ŉ normale grootte muskiet langsaan geplaas om die verskil in grootte aan te dui. “Kyk die grootte van die muskiet wat sopas by my venster ingevlieg het,” skryf hy. Hy het bygevoeg sy ma was paniekerig en het die insek dadelik met insekdoder gespuit. “Ek kon nie iets soortgelyk op die internet kry nie. Dis óf Chernobyl se nuwe evolusie óf ek is in Jumanji,” het Ezequiel geskerts. Sommite Twitter-gebruikers het die groot muskiet as Psorophora ciliata uitgeken – ŉ spesie groot muskiete wat inheems is aan die VSA. Dié tipe muskiete is glo baie aggressief. Ander gebruikers het gewonder of dit nie moontlik ŉ Asilidae (roofmuskiet) kan wees nie. Insekkenner Michael H Reiskind het aan Daily Mail gesê Psorophora ciliata broei gewoonlik uit ná vloede. Hul byt glo seer, maar dra nie gewoonlik siektes oor nie. MIREN EL TAMAÑO DEL MOSQUITO QUE ACABA DE ENTRAR POR MI VENTANA (al lado hay uno normal para hacer una perfecta comparación ahre) tengo: miedo pic.twitter.com/aypd1O67wT — ezequiel (@EzeLobo1) January 22, 2020 I think it’s a mosquito called psorophora ciliata. They say its bite can be very painful and it is quite aggressive. pic.twitter.com/HQvjEmtEep — ???????????????????? ???????????????????????????????? (@Woelf20) January 27, 2020 Looks like a species of Robber Fly. pic.twitter.com/JMTils4KM1 — Tenebrae (@TenebraeAeterna) January 27, 2020